LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2010 M. BIRŽELIO 28 D. ĮSAKYMO NR. A1-309 „DĖL GLOBOS NAMŲ „UŽUOVĖJA“ NUOSTATŲ PATVIRTINIMO“ PAKEITIMO

2015 m. rugsėjo 25 d. Nr. A1-544

Vilnius

1. P a k e i č i u Globos namų „Užuovėja“ nuostatus, patvirtintus Lietuvos Respublikos socialinės apsaugos ir darbo ministro 2010 m. birželio 28 d. įsakymu Nr. A1-309 „Dėl Globos namų „Užuovėja“ nuostatų patvirtinimo“, ir 1.2 papunktį išdėstau taip:

„1.2. užtikrinti ilgalaikę (trumpalaikę) socialinę globą suaugusioms moterims su negalia, dėl kurios jos negali gyventi savarankiškai, naudotis kitomis bendruomenės paslaugomis, ir kurioms būtina nuolatinė specialistų priežiūra. Globos namuose ilgalaikei (trumpalaikei) socialinei globai teikti apgyvendinamos suaugusios moterys, kurioms dėl proto negalios ar psichinių sutrikimų nustatytas 0–40 procentų darbingumo lygis;“.

2. Į g a l i o j u globos namų „Užuovėja“ direktorių pasirašyti Globos namų „Užuovėja“ nuostatus su visais pakeitimais ir atlikti visus Lietuvos Respublikos teisės aktų nustatytus veiksmus, susijusius su jų užregistravimu Juridinių asmenų registre.

Socialinės apsaugos ir darbo ministrė	Algimanta Pabedinskienė